GiliGold/VAD_KnessetCorpus huggingface dataset:
רוחמה אברהם-בלילא:
פטור מחובת הנחה יאפשר להעלות את הצעת חוק הטבות לנפגעי הפוליו להצבעה במליאת הכנסת היום, לקריאה שנייה ושלישית".
רוחמה אברהם-בלילא:
לפני שמתחילה המליאה, נאפשר לחבר הכנסת שרוני לומר מספר מילים.
משה שרוני:
תודה רבה, גברתי היושבת ראש.
משה שרוני:
אני שמח, שסוף סוף נושא הפוליו ייגמר היום בצורה הטובה והראויה ביותר, לאנשים שסובלים עשרות שנים.
משה שרוני:
אני רוצה להודות לחברי הוועדה שלי, להודות גם ליוזם החוק, תודה גם לך, גברתי היושבת ראש, שבהתראה קצרה כינסת את ועדת הכנסת.
משה שרוני:
אני מודה לכל חברי ועדת הכנסת שבאו לתמוך בהצעה.
רוחמה אברהם-בלילא:
אני רוצה לעבור להצבעה, מי בעד לפטור את הצעת החוק בקריאה שנייה ושלישית?
רוחמה אברהם-בלילא:
הצבעה בעד – רוב נגד – אין נמנעים – אין ההצעה לפטור מחובת הנחה את הצעת חוק פיצוי לנפגעי הפוליו, התשס"ה-2005, נתקבלה.
רוחמה אברהם-בלילא:
הצעת חוק פיצוי לנפגעי הפוליו, התשס"ה-2005, קיבלה פטור מחובת הנחה ויכולה לעלות היום למליאת הכנסת.
רוחמה אברהם-בלילא:
המלצה למינוי סגן יושב ראש הכנסת במקום חבר הכנסת גדעון סער שהתפטר מתפקידו
רוחמה אברהם-בלילא:
אני רוצה להמשיך בסדר היום: המלצה למינוי סגן יושב ראש הכנסת במקום חבר הכנסת גדעון סער שהתפטר מתפקידו.
רוחמה אברהם-בלילא:
קיבלתי היום מכתב מחבר הכנסת גדעון סער, שמבקש להחליף אותו כסגן היושבת ראש בחבר הכנסת יולי אדלשטיין.
רוחמה אברהם-בלילא:
אני מקריאה את המכתב, וחבריי חברי הכנסת, נצטרך להמליץ ולהצביע להעביר את זה להצבעה במליאה: על פי סעיף 1 לתקנון, אבקשך להביא למליאה את המלצתי, שחבר הכנסת יולי אדלשטיין יכהן כסגן היושבת ראש במקומי.
רוחמה אברהם-בלילא:
מי בעד להעביר את ההמלצה לסדר היום של המליאה, ניתן להצביע.
רוחמה אברהם-בלילא:
הצבעה בעד - 9 נגד – אין נמנעים –2 ההמלצה על מינוי סגן יו"ר הכנסת במקום חה"כ גדעון סער, התקבלה.
רוחמה אברהם-בלילא:
תוצאות ההצבעה: בעד – 9, אין מתנגדים, 2 נמנעים, לפיכך אני קובעת שהמלצה זו תעבור למליאה.
רוחמה אברהם-בלילא:
בקשת הממשלה להקדמת הדיון בהצעת חוק ההוצאה לפועל (הוראת שעה) (תיקון), התשס"ז-2007 לפני הקריאה הראשונה
רוחמה אברהם-בלילא:
נושא נוסף על סדר היום: בקשת הממשלה לפטור מחובת הנחה הצעת חוק ההוצאה לפועל (הוראת שעה) (תיקון), התשס"ז-2007.
רוחמה אברהם-בלילא:
אני רוצה להקריא את בקשת הממשלה: "אני מתכבד להגיש לדיון בכנסת את הצעת החוק הוצאה לפועל (הוראת שעה) (תיקון), התשס"ז-2007.
רוחמה אברהם-בלילא:
בהתאם לסעיף 113ג' לתקנון הכנסת מבקשת הממשלה כי ועדת הכנסת תחליט על הקדמת הדיון בהצעת החוק.
רוחמה אברהם-בלילא:
החוברת הכחולה בא מתפרסמת הצעת החוק תישלח אליכם בנפרד".
רוחמה אברהם-בלילא:
לאה רקובר, הנהלת בתי המשפט, נא הסבירי לוועדה מדוע אתם מבקשים לפטור אותה מחובת הנחה.
לאה רקובר:
מדובר בהוראת שעה שאמורה לפוג ב-1 באפריל.
ראובן ריבלין:
למה חיכיתם עד היום?
לאה רקובר:
היתה לנו בעיה.
רוחמה אברהם-בלילא:
מה אומרת הוראת השעה?
לאה רקובר:
הוראת השעה משהה את תיקון חוק ההוצאה לפועל הקובע, שניתן להגיש תביעות ישירות להוצאה לפועל, במקום להגיש אותן לבית המשפט, לקבל פסק דין ואחר כך להגיש להוצאה לפועל.
לאה רקובר:
החוק הזה חוקק בכנסת הקודמת או שתי כנסות קודמות והיתה בעיה מחשובית למערכת בתי המשפט להפעיל אותו.
לאה רקובר:
גם כיום אנחנו עומדים בפני החלפה של מערכת המחשוב של בתי המשפט.
לאה רקובר:
התחלנו בהפעלה של המערכת החדשה בבתי המשפט, ובהוצאה לפועל היא תתחיל לעבוד רק בעוד כשנה וחצי.
שלי יחימוביץ':
זה משנה את המצב הקיים היום?
לאה מקובר:
כרגע לא.
רוחמה אברהם-בלילא:
מי בעד לתת פטור מחובת הנחה, ניתן להצביע.
רוחמה אברהם-בלילא:
הצבעה בעד – 4 נגד – 6 נמנעים – 1 הצעת החוק לא קיבלה פטור מחובת הנחה.
רוחמה אברהם-בלילא:
בעד 4, נגד 6, נמנעים 1, הצעת החוק לא קיבלה פטור מחובת הנחה.
גדעון סער:
אני רוצה להעיר לנציגת הממשלה, החוק קובע שהם צריכים לחכות 48 שעות.
גדעון סער:
הכנסת עובדת ביום רביעי.
זהבה גלאון:
הם יכולים להגיש את זה מחר בלי פטור מחובת הנחה.
לאה רקובר:
ביום ראשון יפוג תוקפה של הוראת השעה.
גדעון סער:
תעיינו בתקנון הכנסת לפני שאתם מגיעים לבקש פטור מחובת הנחה.
גדעון סער:
ד.
גדעון סער:
עבודת הוועדה הפגרה
רוחמה אברהם-בלילא:
נושא אחרון: עבודת הוועדות בפגרה.
רוחמה אברהם-בלילא:
אני מציעה, כמו שעשינו בפגרה הקודמת, למרות שחווינו מלחמה, לא הגבלנו את הוועדות בישיבות.
רוחמה אברהם-בלילא:
הפעם מדובר בפגרה קצרה, כל ועדה שתצטרך לעבוד, אני לא חושבת שאנחנו צריכים להגביל אותה.
זהבה גלאון:
נראה לי סביר מאוד.
ראובן ריבלין:
אבל לא למעלה משש ישיבות.
רוחמה אברהם-בלילא:
מקובל, לא למעלה משש ישיבות.
רוחמה אברהם-בלילא:
אני רוצה להקריא את ההחלטה: ועדת הכנסת החליטה בישיבתה היום, על פי סמכותה לפי סעיף 99(א) לתקנון הכנסת, להטיל על ועדות הכנסת, לרבות ועדות מיוחדות, להמשיך בעבודתן בימי פגרת הפסח, עד שש ישיבות.
רוחמה אברהם-בלילא:
מי בעד, מי נגד, נא להצביע.
רוחמה אברהם-בלילא:
הצבעה בעד – רוב נגד – אין נמנעים – אין ההצעה התקבלה פה אחד.
רוחמה אברהם-בלילא:
אני רוצה להדגיש, ועדת הכספים וועדת החוץ והביטחון לא מוגבלות במספר הישיבות.
יעקב מרגי:
שלום לכולם, אני מתכבד לפתוח את ישיבת הוועדה.
מנחם בן-ששון:
אני מבקש לשלוח ברכת רפואה שלמה לאביה של חברת הכנסת רוחמה אברהם.
יעקב מרגי:
כולנו מצטרפים לתפילות ולאיחולים.
יעקב מרגי:
לפנינו בקשות יושבי ראש וועדות להקדמת הדיון בהצעות החוק הבאות לפני הקריאה השניה והשלישית.
יעקב מרגי:
הבקשה הראשונה- יושב ראש ועדת הפנים והגנת הסביבה- הצעת חוק שהייה שלא כדין (איסור סיוע)(הוראת שעה)(תיקון מס' 109, התשס"ז-2007 (מ/266).
יעקב מרגי:
יש התייחסות לבקשה?
מירי פרנקל -שור:
אנחנו מבקשים את הבקשה.
יעקב מרגי:
מי בעד האישור?
יעקב מרגי:
הבקשה אושרה ברוב קולות.
יעקב מרגי:
בקשה שניה – הצעת חוק האזרחות והכניסה לישראל (הוראת שעה)(תיקון מס' 2), התשס"ז-2007 (מ/ 273).
מירי פרנקל-שור:
מבקשים פטור מחובת הנחה, ההצעה הסתיימה לדיון בוועדת הפנים והגנת הסביבה.
יעקב מרגי:
מי בעד אישור בקשתו של יושב ראש ועדת הפנים והגנת הסביבה?
יעקב מרגי:
בהיעדר מתנגדים ונמנעים – הבקשה אושרה.
יעקב מרגי:
הנושא הבא – בקשתו של יושב ראש ועדת החוץ והביטחון - הצעת חוק עונש מאסר שגזר בית משפט הצבאי בחבל עזה (הוראות מעבר), התשס"ז-2007 (מ/207).
יעקב מרגי:
מי בעד אישור בקשתו של יושב ראש ועדת החוץ והביטחון?
יעקב מרגי:
בקשתו אושרה.
יעקב מרגי:
הנושא הבאה על סדר היום - בקשתו של יושב ראש ועדת החוקה, חוק ומשפט - הצעת חוק יסוד: הכנסת (תיקון מס' 39) (השעיה מכהונה) (כ/125).
יעקב מרגי:
מי בעד אישור בקשתו של יושב ראש ועדת החוקה?
יעקב מרגי:
הבקשה אושרה.
יעקב מרגי:
מינוי סגן יושב ראש כנסת חדש במקום ח"כ יצחק אהרונוביץ
יעקב מרגי:
יש תוספת לסדר היום – המלצת ועדת הכנסת למינוי סגן ליושבת ראש הכנסת.
יעקב מרגי:
אקרא מן המכתב: "עם מינויו של ח"כ יצחק אהרונוביץ לשר התיירות, אבקש לכנס את ועדת הכנסת, על מנת שזו תחליט על חבירתו של חה"כ דוד רותם לסגן יושב ראש הכנסת.
יעקב מרגי:
לאור סיומו של מושב החורף, אבקש כי הוועדה תתכנס בהקדם האפשרי ושההמלצה תובא להחלטה במליאת הכנסת".
יעקב מרגי:
מי בעד אישור הבקשה?
יעקב מרגי:
תודה לכם, פה אחד אושרה הבקשה.
רוחמה אברהם-בלילא:
חבר הכנסת שרוני, אני שמחה שאתה פה ושתצביע יחד איתי.
רוחמה אברהם-בלילא:
אני פותחת את הישיבה של ועדת הכנסת בפגרה.
רוחמה אברהם-בלילא:
הנושא: יציאתה לחו"ל של יושבת ראש הכנסת, בעקבות הזמנתו של מלך ירדן.
רוחמה אברהם-בלילא:
יושבת ראש הכנסת וממלאת מקום נשיא המדינה, חברת הכנסת דליה איציק, תיעדר מהארץ ביום חמישי, ב' באייר, תשס"ז, 19.4.2007, משעה 11:00 ועד השעה 19:00.
רוחמה אברהם-בלילא:
לפי סעיף 20א לחוק יסוד הכנסת, ימלא את מקומה סגן ליושב ראש הכנסת, שתבחר ועדת הכנסת מבין סגני יושבת הראש.
רוחמה אברהם-בלילא:
ההמלצה – חבר הכנסת מגלי והבה.
רוחמה אברהם-בלילא:
חבר הכנסת שרוני, מי בעד?
רוחמה אברהם-בלילא:
אושרה יציאתה של ממלאת מקום נשיא המדינה ויושבת ראש הכנסת, חברת הכנסת דליה איציק.
רוחמה אברהם-בלילא:
מגלי והבה ימלא את מקומה.
רוחמה אברהם-בלילא:
ברוכים הבאים וברוכות הבאות.
רוחמה אברהם-בלילא:
נושא הדיון: הודעתו של נשיא המדינה על הארכת הנבצרות.
רוחמה אברהם-בלילא:
למען הפרוטוקול אני מקריאה את ההודעה: "הארכת נבצרות: בהמשך להודעתי מיום 24.1.2007, בהתאם לסעיף 22 (א)(2) לחוק יסוד: נשיא המדינה, הריני להודיעכם על הארכת נבצרותי ממילוי תפקידי, עד להודעה אחרת.
רוחמה אברהם-בלילא:
" חבריי חברי הכנסת, כאמור, זאת הודעתו של הנשיא.
נסים זאב:
מתי מסתיימת כהונת הנשיא?
רוחמה אברהם-בלילא:
אני אומר את הכל.
רוחמה אברהם-בלילא:
אני אבהיר את תמונת המצב ואת ההיסטוריה ולאחר מכן אפתח בדיון.
רוחמה אברהם-בלילא:
כל חבר שרוצה להשתתף בדיון מוזמן להירשם.
רוחמה אברהם-בלילא:
אני לא מגבילה את הישיבה בזמן.
רוחמה אברהם-בלילא:
בתום הישיבה תיערך הצבעה על הארכת נבצרותו של הנשיא, כן או לא, בהתאם להצבעה.
רוחמה אברהם-בלילא:
כאמור, זאת הודעה שלישית שמובאת לוועדת הכנסת בעניין זה.
רוחמה אברהם-בלילא:
הנבצרות הראשונה היתה ביום 13.9.2006 למשך יום אחד.
רוחמה אברהם-בלילא:
כזכור, זה היה ביום שבו מונתה נשיאת בית המשפט העליון, הגברת דורית בייניש.
רוחמה אברהם-בלילא:
הנבצרות השניה, המשמעותית יותר, היתה ביום 25.1.2007, למשך 3 חודשים, המסתיימים ביום רביעי הקרוב בחצות, 25.4.2007.
רוחמה אברהם-בלילא:
כידוע, הנשיא התחייב בבית המשפט העליון, שעד להחלטת היועץ המשפטי לממשלה ולאחר השימוע, הוא יודיע כי נבצר ממנו למלא את תפקידו.
רוחמה אברהם-בלילא:
דהיינו, אם יחליט היועץ המשפטי לממשלה, לאחר השימוע, על הגשת כתב אישום , הוא יתפטר.
רוחמה אברהם-בלילא:
עוד ידוע, כי טרם התקיים הליך השימוע בפני היועץ המשפטי לממשלה.
רוחמה אברהם-בלילא:
היועץ אמר בוועדה הקודמת שההליך יתקיים ב-2.5 ואת החלטתו בדבר הליך כתב האישום הוא יפרסם מאוחר יותר.
רוחמה אברהם-בלילא:
בנסיבות אלה, כפי שנדרש גם מהתחייבותו בבית המשפט העליון, מבקש כעת הנשיא קצב להאריך את התקופה שבה נבצר ממנו למלא את תפקידו.
רוחמה אברהם-בלילא:
כבר בשלב זה, לאור שאלות שעלו בדיון הקודם, אני רוצה לומר שהנשיא יכול להודיע בכל עת לוועדה שלא נבצר עוד ממנו לבצע את תפקידו ובאותו רגע הוא יחזור לכהונה.
רוחמה אברהם-בלילא:
אולם, כפי שראינו, הוא הגביל את יכולתו זאת בהתחייבות שנתן בבג"צ.
רוחמה אברהם-בלילא:
בהתאם לסעיף 22 לחוק יסוד נשיא המדינה, רשאית הכנסת להאיץ את תקופת הנבצרות בלא יותר מ-3 חודשים נוספים.
רוחמה אברהם-בלילא:
יש לשים לב, שההארכה שתיעשה כעת, לאחר שלושה חודשים, תסתיים לאחר תום תקופתו של הנשיא קצב.
רוחמה אברהם-בלילא:
הנשיא קצב החל לכהן ביום כ"ט בתמוז, התשס"ז, ה-1.8.2000.
רוחמה אברהם-בלילא:
חוק יסוד נשיא המדינה מעמיד את תקופת הכהונה על 7 שנים.
רוחמה אברהם-בלילא:
עוד קובע החוק, כי תקופת הכהונה תיחשב לפי הלוח העברי.
רוחמה אברהם-בלילא:
מכאן שהכהונה , עומדת להסתיים, בלא קשר להליכים הפליליים, ביום כ"ט בתמוז, התשס"ז 15.7.2007.
רוחמה אברהם-בלילא:
לפיכך, יכולה ועדת הכנסת לאשר את הודעתו של הנשיא כי נבצר ממנו למלא את תפקידו עד תום תקופת כהונתו ביום כ"ט בתמוז התשס"ז, 15.7.2007.
רוחמה אברהם-בלילא:
לאישור של הוועדה, אינו דורש רוב מיוחד.
רוחמה אברהם-בלילא:
אני מזכירה, כי אם לא תאשר ועדת הכנסת את הודעתו של הנשיא בדבר נבצרותו, ישוב הנשיא קצב למלא את תפקידו כבר ביום רביעי הקרוב בלילה ויושבת ראש הכנסת תחדל לכהן כממלאת מקומו.
זהבה גלאון:
גברתי, שאלה וההערה.
אביגדור יצחקי:
יש פה נציג של הנשיא?
רוחמה אברהם-בלילא:
כפי שהיה בבקשה הראשונה, אין צורך.
רוחמה אברהם-בלילא:
אני מניחה שבאי כוחו של נשיא המדינה נמצאים כרגע בבג"צ.
זהבה גלאון:
לשאלה הראשונה אשמח גם לקבל חוות דעת של היועצת המשפטית.
זהבה גלאון:
בישיבה הקודמת, כשהכנסת החליטה שלא להדיח את הנשיא, והתקבלה כאן חוות הדעת לגבי הנבצרות.
זהבה גלאון:
האם נלקח בחשבון שנוציא את הנשיא לנבצרות והנשיא ישתמש במשכן נשיאי ישראל כמקום להיחקר בו?
זהבה גלאון:
נבצרות משמעה לא ליהנות מחסינות, דהיינו, לא להמשיך להשתמש במוסד הנשיאות.
זהבה גלאון:
הכנסת אישרה נבצרות והנשיא נחקר.
זהבה גלאון:
האם זה לא בניגוד להתחייבות שהוא נתן בזמנו לנבצרות?
זהבה גלאון:
אני מודה שנוצר מצג שווא בוועדה, שברגע שהנשיא בנבצרות לא יהיה קשר בינו לבין המשכן.
זהבה גלאון:
העובדה שנשיא נחקר במשכן בעיני בעייתית מאוד, כי אנחנו הופכים להיות בני ערובה של הנשיא.
זהבה גלאון:
אנחנו לא יכולים לומר שום דבר כי הוא משתמש במוסד הנשיאות.
זהבה גלאון:
בעיני זה פרי הבאושים של ההחלטה הקודמת שלא להדיח אותו.
זהבה גלאון:
זאת שאלה ראשונה.
זהבה גלאון:
שאלה שניה מתייחסת להודעה של הנשיא "עד להודעה אחרת".
אביגדור יצחקי:
זהבה, למה זה רלוונטי?
זהבה גלאון:
תאמין לי שאף פעם לא שאלתי שאלה לא רלוונטית.
זהבה גלאון:
הופיע היועץ המשפטי בישיבה ואמר שהוא מתכוון לערוך את השימוע ב-2.5.
זהבה גלאון:
בינתיים, היום אנחנו שומעים את ההודעות של פרקליטי הנשיא, שאולי בכלל הם לא ילכו לשימוע אצל הנשיא.
זהבה גלאון:
חלק מהחברים תמכו בנבצרות כי הם ידעו שזה מהלך שנותן זמן לפרקליטי הנשיא להתכונן לשימוע.
זהבה גלאון:
האם העובדה שפרקליטי הנשיא מודיעים שלא ילכו לשימוע, בין אם זה איום מרומז כלפי היועץ ובין אם לא, בעצם שמה לצחוק את חברי הכנסת שהצביעו בעד הנבצרות כי סברו שצריך לתת לו את מרווח הזמן עד השימוע?
זהבה גלאון:
אני פונה אליכם, חבריי חברי הכנסת.
זהבה גלאון:
העניין הזה של היענות לבקשת הנשיא הופך להיות פארסה.
זהבה גלאון:
אם זה מה שמגיע למדינת ישראל ואם כך מתנהל הנשיא, שיישאר נשיא.
זהבה גלאון:
לא צריך לתת לו "עד הודעה אחרת".
זהבה גלאון:
כיוון שלא הדחנו אותו וזה כבר לא עומד על הפרק, אני מציעה לחברי הכנסת לא לתמוך בבקשת הנבצרות.
זהבה גלאון:
אני חושבת שאנחנו צריכים להציב כאן סטנדרטים אחרים להתנהגות ציבורית תקינה ומה הולם איש ציבור.
זהבה גלאון:
הנשיא בנבצרות, הוא נחקר במשכן הנשיא, הוא ממשיך להכפיש את המתלוננות ולהלך עליהן אימים.
זהבה גלאון:
אי ההדחה שלו והארכת הנבצרות בעצם הופכת אותנו, את חברי הכנסת, שותפים למעשים הנלוזים שלו.
זהבה גלאון:
איזה מן דבר זה?
זהבה גלאון:
אני רוצה לקרוא לכם שלא לתמוך בבקשת הנבצרות.
זהבה גלאון:
אני בכל אופן מתכוונת להצביע נגד הנבצרות.
זהבה גלאון:
גם הייתי רוצה לדחות את הישיבה ליום רביעי.
זהבה גלאון:
אני אגיד לך למה, גברתי.
זהבה גלאון:
קצת הצמידו לנו אקדח לרקה.
זהבה גלאון:
הנבצרות מסתיימת ב-25 לחודש, אחרי יום העצמאות.
זהבה גלאון:
זאת אומרת, את הביזיון שהנשיא יקבל קהל ביום העצמאות, כנראה נחסוך מעצמנו.
זהבה גלאון:
אחרי הדיון בבג"צ נדע אם הפרקליטים שלו אכן הולכים לשימוע או לא.
זהבה גלאון:
זה דבר שישפיע על שיקול הדעת של חברי הכנסת.
זהבה גלאון:
אני לא חושבת שבכלל יש לנו עכשיו את הכלים להצביע ולתמוך בהודעת הנשיא.
זהבה גלאון:
אני מעלה את זה.
זהבה גלאון:
לדיון.
רוחמה אברהם-בלילא:
אני רוצה לומר בשמי, באופן הכי אישי שיכול להיות: הנשיא קצב יכול להפסיק את הנבצרות שלו בכל עת.
רוחמה אברהם-בלילא:
היה והנשיא קצב יחליט שהוא מוותר על השימוע וחוזר להיות נשיא לכל דבר, אני מודיעה לוועדה, ואני אשמח אם חברים יצטרפו אלי, אפתח בתהליך של הדחה.
רוחמה אברהם-בלילא:
נכנס את הוועדה ונעשה את זה בצורה מיידית.
זהבה גלאון:
זה יהיה מאוחר מידי.
רוחמה אברהם-בלילא:
אני לא רוצה לראות את הנשיא קצב מכהן כנשיא שניה אחת מיותרת.
רוחמה אברהם-בלילא:
אני אתן ליועצת המשפטית הגברת נורית אלשטיין לענות לשאלה ששאלת.
גדעון סער:
הצעה לסדר.
גדעון סער:
גברתי הקריאה את בקשת הנשיא.
גדעון סער:
אני רוצה להתייחס כרגע רק לנקודה אחת, לפיה הוא מבקש שנאשר את בקשתו לנבצרות עד להודעה אחרת.
גדעון סער:
למילים "עד להודעה אחרת", אתייחס בהמשך.
גדעון סער:
גברתי, בדבריה, דיברה על הארכת נבצרות עד לתום תקופת כהונתו של הנשיא.
גדעון סער:
מכך אני מבקש להימנע משני טעמים.
גדעון סער:
אחד, מכיוון שהנשיא עצמו לא ביקש זאת, אין סיבה שאנחנו נגלה רוחב לב עוד יותר מכפי שהנשיא מבקש, למרות שזה יכול לשרת אינטרסים כאלה ואחרים, שאני מראש יודע שאין כוונה כזאת.
אביגדור יצחקי:
האם השלושה חודשים זה לפני ה-16 ליולי?
רוחמה אברהם-בלילא:
זה אחרי.
גדעון סער:
לא מדובר פה על 3 חודשים או על משהו אחר.
גדעון סער:
כרגע רוצים להעניק גשר של ברזל בטוח שיאפשר לנשיא קצב - אם לא מתכוונים, אז אסור לעשות את זה ולסיים את תקופת כהונתו למעלה מבקשתו.
גדעון סער:
אני רוצה להדגיש שגם סעיף 22(א)(2) לחוק מדבר על אישור הודעתו של הנשיא ומכיל את הכלל לפי המוקדם.
גדעון סער:
זאת אומרת, הוא קובע בפירוש מסגרת נורמטיבית, שהארכת הנבצרות צריכה להיות הארכה מינימליסטית.
גדעון סער:
לכן, עוד לפני שאנחנו נכנסים לדיון עצמו, אני מבקש שגברתי תקבע בצורה הברורה ביותר, שמסגרת הדיון היא על בקשת הנשיא ולא על פרפראזה על בקשת הנשיא, שמטרתה ללכת עוד מעבר לבקשת הנשיא.
גדעון סער:
לשאר הנושאים אתייחס בהמשך.
רוחמה אברהם-בלילא:
אני רוצה לומר לאדוני שאני סברתי שיש לנהוג כך.
רוחמה אברהם-בלילא:
כפי שאמר והדגיש חבר הכנסת יצחקי, ועדת הכנסת, על פי החוק, יכולה להאריך ב-3 חודשים נוספים.
רוחמה אברהם-בלילא:
דהיינו, אם הנבצרות מסתימת ב-25.4 זה יהיה בקירוב עד ה-25.7 - - -
גדעון סער:
אבל הוא לא ביקש שלושה חודשים.
גדעון סער:
אני קצת מבין משפט ועובדות.
גדעון סער:
הוא לא ביקש 3 חודשים.
רוחמה אברהם-בלילא:
חבר הכנסת סער אני סבורה שוועדת הכנסת לא צריכה להתכנס שנית, בפרק הזמן של ה-3 חודשים, ולאשר לו נבצרות נוספת.
רוחמה אברהם-בלילא:
שכן, על פי החוק, אנחנו לא יכולים להתכנס ולאשר לו נבצרות נוספת.
רוחמה אברהם-בלילא:
מצד שני, היות ופרק כהונתו מסתיים ב-15.7, על חברי הוועדה לאשר את הנבצרות הזאת כי לא נוכל להתכנס שנית ולאשר לו.
רוחמה אברהם-בלילא:
אני לא הייתי רוצה לראות את הנשיא הזה מכהן.
גדעון סער:
אבל הוא לא מבקש כינוס נוסף.
רוחמה אברהם-בלילא:
על פי החוק אני יכולה לאשר לו.
גדעון סער:
כל קומבינה אפשר לעשות.
רוחמה אברהם-בלילא:
אני מציעה את זה לוועדה, אתה יכול להתנגד.
גדעון סער:
הוא לא ביקש שלושה חודשים.
גדעון סער:
הוא מבקש הודעה אחרת.
גדעון סער:
המשמעות היא לסיים את הנבצרות.
גדעון סער:
המשמעות היא לא שהוא מבקש הארכה.
גדעון סער:
את נותנת לו גשר של ברזל עד סוף הקדנציה.
רוחמה אברהם-בלילא:
אני לא נותנת לו שום גשר.
גדעון סער:
אני חשבתי שזה מקרי.
גדעון סער:
עכשיו אני מבין שזה לא מקרי.
רוחמה אברהם-בלילא:
חבר הכנסת סער אני קוראת לך לסדר פעם ראשונה.
רוחמה אברהם-בלילא:
היועצת המשפטית תענה לחברת הכנסת גלאון.
אביגדור יצחקי:
יש לי שאלה ליועצת המשפטית.
רוחמה אברהם-בלילא:
רק שניה.
רוחמה אברהם-בלילא:
גם לחבר הכנסת נסים זאב יש שאלה קצרה.
גדעון סער:
אפשר רק שאלות קלות, שאלות קשות אתם מתבקשים להימנע.
רוחמה אברהם-בלילא:
חבר הכנסת סער, אני קוראת לך לסדר פעם שניה.
רוחמה אברהם-בלילא:
אל תמדוד את הסבלנות שלי כי היום היא קצרה במיוחד.
גדעון סער:
ברור, כי הכל נחשף.
נסים זאב:
שאלה להבנה.
נסים זאב:
האם הכוונה שהבקשה של הנשיא, שהוא מבקש נבצרות עד הודעה אחרת, נובעת מכך שבעצם הוא כבר הודיע והכריז שבמידה והיועץ המשפטי יגיש כתב אישום נגדו, אז הוא מייד מתפטר?
נסים זאב:
לכן, ייתכן מאוד שכבר בשבוע הבא היועץ המשפטי יגיש כתב אישום, בגלל שאין שימוע או בגלל שהוא יוותר על השימוע, ובעצם הנבצרות לא תהיה קיימת מהרגע הזה.
נסים זאב:
לכן, יכול להיות שזאת היתה הכוונה ואנחנו לא צריכים לעשות מזה שערורייה, בבחינת, הוא לא מבקש ואנחנו מבקשים בשבילו.
נאדיה חילו:
מאיפה אנחנו יודעים מה הכוונה?
רוחמה אברהם-בלילא:
למען השקיפות אני רוצה לציין שדיברתי עם יושבת ראש הכנסת, שהיא ממלאת מקום נשיא המדינה, בדבר עריכת בחירות.
רוחמה אברהם-בלילא:
הכנסת צריכה להתכנס בימים הקרובים כדי לערוך בחירות לנשיא חדש למדינת ישראל.
רוחמה אברהם-בלילא:
קבענו להיפגש בשבוע הראשון של הכנס הקרוב ואז נודיע מתי ייערכו הבחירות, ללא קשר להגשת כתב אישום.
רוחמה אברהם-בלילא:
כנסת ישראל מחויבת על פי החוק להתכנס ולהודיע על קיום הבחירות.
אביגדור יצחקי:
אני רוצה לשאול שאלה קצרה.
אביגדור יצחקי:
לכאורה צריך לאשר בקשות של מי שמבקש.
אביגדור יצחקי:
זה הסדר הנכון ואני חושב שבעניין הזה חבר הכנסת סער צודק.
אביגדור יצחקי:
אני שואל את היועצת המשפטית, רשום "עד הודעה אחרת" וזה נוסח על ידי משפטן.
אביגדור יצחקי:
העובדות ידועות לכולם, שב-15.7 הוא מסיים את תפקידו.
אביגדור יצחקי:
אנחנו לא יכולים להגיד עד להודעה חדשה כי אנחנו מוגבלים גם בשלושה חודשים נוספים מקסימום.
אביגדור יצחקי:
אנחנו יודעים שב-15.7 העסק מסתיים ושאנחנו יודעים שאנחנו לא יכולים מעבר לשלושה חודשים.
אביגדור יצחקי:
אני לא יודע מי יעץ לכתוב "עד הודעה אחרת" ולמה הוא כותב בצורה כזאת, אבל בסופו של דבר, אם הוא היה מבקש עד לסיום כהונתו אז היינו מאשרים עד לסיום כהונתו.
אביגדור יצחקי:
אם הוא היה מבקש לשלושה היינו אומרים שאי אפשר לשלושה חודשים כי ממילא הוא מסיים את כהונתו לפני ה-3 חודשים.
אביגדור יצחקי:
האם הנוסח הזה נובע מלשון החוק לאור זה שיש לו את הפריבילגיה המפוקפקת מאוד להודיע על חזרתו בכל יום?
אביגדור יצחקי:
ממה נובע נוסח הבקשה?
אביגדור יצחקי:
לא יכול להיות שמישהו כתב משהו אחד והתכוון למשהו אחר.
גדעון סער:
לכל דבר יש סיבה.
יצחק גלנטי:
האם ועדת הכנסת רשאית להאריך את הנבצרות בפחות משלושה חודשים?
נורית אלשטיין:
עד שלושה חודשים.
יצחק גלנטי:
יש פה בקשה עד למועד אחר שייקבע על ידו.
יצחק גלנטי:
כלומר, יש לו את ה אופציה לחזור בו בשלב כלשהו.
נורית אלשטיין:
זה תמיד.
יצחק גלנטי:
האם ועדת הכנסת רשאית לאשר פחות מ-3 חודשים?
רוחמה אברהם-בלילא:
הגברת נורית אלשטיין, בבקשה.
יורם מרציאנו:
צריך לקבל החלטה עכשיו אחרת הוא יהיה נשיא.
אביגדור יצחקי:
היא רוצה להצביע נגד ושאנחנו נהיה הפראיירים שנוציא אותו מהנשיאות.
אביגדור יצחקי:
אולי בסוף נצביע אותך.
אביגדור יצחקי:
שיהיה נשיא, חבל שהוא לא יכול ללכת לטקס הכותל.
נורית אלשטיין:
לעניין אותו העלתה חברת הכנסת גלאון בנושא חקירתו של הנשיא במשכן.
נורית אלשטיין:
בכל הכבוד, אני סבורה שזאת הערה במקומה.
נורית אלשטיין:
בוודאי, במישור הציבורי, לא היה לזה מקום, כך אני חושבת.
נורית אלשטיין:
למיטב ידיעתי, המשטרה והיועץ המשפטי לממשלה אישרו את החקירה במשכן וטעמיהם עימם.
נורית אלשטיין:
יכול להיות שיש כאן טעמים טכניים שאני לא בקיאה בהם, אבל הסמכות היא שלהם.
נורית אלשטיין:
אילו לכנסת היתה סמכות בעניין זה, חזקה שהיינו פונים בעניין.
נורית אלשטיין:
בהיבט, שאני מניחה שזה ההיבט שהטריד את חברת הכנסת גלאון, זה בהחלט מטריד.
אביגדור יצחקי:
"הטריד" זאת לא מילה טובה לפה.
נורית אלשטיין:
יש לנו קושי בשפה העברית למצוא את המילה הנכונה.
נורית אלשטיין:
חשבתי, "הקשה עליה", אז תגיד שגם זאת אולי מילה לא מתאימה, אני מתלבטת.
נורית אלשטיין:
על כל פנים, אני סבורה, בהחלט, שהעניין הזה מעורר קושי כי משעה שהנשיא יצא מבית הנשיא, הוא יצא מבית הנשיא לכל דבר ועניין, כולל לעניין ביצוע החקירה.
נורית אלשטיין:
אבל, ככל שידיעתי מגעת, הנושא הזה אושר במפורש על ידי היועץ המשפטי לממשלה והמשטרה, שגם תיאמו עם בעלי התפקידים הלוגיסטיים את חקירתו של הנשיא בבית הנשיא.
זהבה גלאון:
אם חברי הכנסת היו יודעים את זה, הם לא היו מצביעים על הנבצרות.
רוחמה אברהם-בלילא:
אף אחד לא יכול היה לנחש מה תהיה עמדת היועץ המשפטי לממשלה בעניין זה.
נורית אלשטיין:
בנוגע לשאלה של תיחום הנבצרות בזמן.
נורית אלשטיין:
אני אתייחס לדברים שאמר חבר הכנסת יצחקי ואולי אתייחס גם לדברים שאמר חבר הכנסת גדעון סער.
נורית אלשטיין:
לפי ההתחייבות שהנשיא נתן בבג"צ – הוא אמר את זה לאחר השימוע אבל גם אם לא יהיה שימוע, ברגע שיבוא היועץ המשפטי לממשלה ויאמר שנתגבשה עילה להגשת כתב אישום, כבר לא בכפוף לשימוע, בין אם שהשימוע כבר היה ולאחר השימוע, היה והיועץ המשפטי לממשלה יחליט שעדיין הוא עומד על הגשת כתב אישום, ולטעמי בין אם הוא יוותר על השימוע, כי בנסיבות העניין אם הנשיא יוותר על השימוע, אנחנו באותה משבצת משפטית.
נורית אלשטיין:
לטעמי הנשיא חייב להתפטר.
נורית אלשטיין:
כך אני מבינה את ההתחייבות שלו בפני בית המשפט העליון וכך אני גם מבינה את הנוסח, שאולי הוא לא הניסוח המוצלח ביותר, של הבקשה שמונחת בפני חברי הכנסת.
נסים זאב:
גם אם לא יוגש כתב אישום?
נורית אלשטיין:
רגע.
נורית אלשטיין:
כך אני מבינה את הנוסח שמונח בפניכם.
נורית אלשטיין:
לאמור, הוא לא ראה כנראה את עצמו, בנסיבות העניין, יכול להגביל איזשהם מועדים, מכיוון שמדובר בתיק דינאמי.
נורית אלשטיין:
הרי אנחנו יודעים שבינתיים,
נורית אלשטיין:
שבחלוף הזמן, לא רק שהתיק לא התכרסם אלא שהוא התחזק.
נורית אלשטיין:
שמענו מהיועץ המשפטי לממשלה שהוא הוסיף עילה של אונס.
נורית אלשטיין:
לא קיבלנו הודעה רשמית אבל שמענו שהוא הוסיף עילה נוספת.
נורית אלשטיין:
הרי כל מעשה הוא בגדר עילה נוספת בכתב האישום.
נורית אלשטיין:
אז אנחנו לא רואים שחלוף הזמן מנוצל לטובת הנשיא אלא להיפך.
נורית אלשטיין:
בנסיבות אלה הנשיא יכול לומר, והוא עושה את זה, הוא משתמש בצעדים משפטיים כאלה ואחרים, כולל העתירה שהוא הגיש לבג"צ בעניין חשיפת החומר וכו'.
נורית אלשטיין:
אני חושבת שכל העם רואים את הקולות ויודעים מה הכוונה בהליכות כאלה לבית המשפט.
גדעון סער:
זאת דווקא נקודה שגברתי יכולה להתייחס אליה ולהשכיל אותנו.
נורית אלשטיין:
לא משנה, אבל אלה טקטיקות משפטית שהנשיא נוקט בהן, יש להניח על סמך חוות דעת משפטיות שניתנות לו.
נורית אלשטיין:
ככל שאני מבינה, הטקטיקות האלה, בסופו של דבר לא יצלחו, במובן הזה שיגיע רגע האמת והנשיא יצטרך להחליט האם הוא משתמש בזכות השימוע, הרי זאת זכות ולא חובה, כן או לא.
נורית אלשטיין:
אם הוא משתמש בזכותו זאת, והיועץ המשפטי יחליט לאחר השימוע שהוא עומד על כתב האישום כפי שהוא, וודאי וודאי שהוא צריך להתפטר.
נורית אלשטיין:
הוא חייב להתפטר.
נורית אלשטיין:
אם הוא יחליט לוותר על זכותו, הוא נמצא בדיוק באותה סיטואציה, הוא חייב להתפטר.
זהבה גלאון:
עד להודעה אחרת זאת לא טקטיקה?
זהבה גלאון:
לא עושים צחוק מחברי הכנסת.
רוחמה אברהם-בלילא:
הנשיא יכול להפסיק את הנבצרות בכל רגע נתון.
גדעון סער:
בכל מקרה הוא יכול.
נורית אלשטיין:
גם ככה הוא יכול.
נורית אלשטיין:
הוא יכול בכל עת, בין אם אנחנו מאשרים עד לתום תקופת כהונתו ובין אם אנחנו מאשרים תקופה פחותה מזאת.
נורית אלשטיין:
הוא יכול בכל עת על פי חוק היסוד.
נורית אלשטיין:
אלא שכאשר, וזאת להערת חברת הכנסת גלאון: נניח שמדובר בטקטיקה, מה היא מועילה לו?
זהבה גלאון:
גדעון הסביר מה היא מועילה.
נורית אלשטיין:
כיוון שאני מתקשה לראות כיצד בנסיבות שבהן יקיים את ההתחייבות לבג"צ כפי שקיימת, הנשיא עמד בה עד כה.
נורית אלשטיין:
היועץ המשפטי לממשלה הופיע בפני הוועדה ואמר את דברו, כולל שבנסיבות שנוצרו, אישור הנבצרות מהווה איזשהו כלי שמאזן בין האינטרסים השונים או בין ההיבטים השונים.
גדעון סער:
הוא לא חיווה את דעתו לעניין הנבצרות.
גדעון סער:
הוא לא היה פה בהקשר של הנבצרות וגברתי לא תישען על היועץ המשפטי בעניין הנבצרות.
נורית אלשטיין:
אני אפנה אותך לדברים שהוא אמר.
גדעון סער:
הוא אמר דברים שונים.
נורית אלשטיין:
למרות שאני סבורה שבאמת הניסוח הוא לא המוצלח ביותר, דהיינו, "עד להודעה אחרת" הרי אי אפשר להבין את הנוסח הזה אלא בדרך הבאה, כך לפחות אני מבינה זאת: להאריך את הנבצרות עד להודעה אחרת, קרי, ככל שהיועץ המשפטי לממשלה יודיע שנתגבשה עילה להגשת כתב אישום לאחר השימוע, הוא יתפטר מתפקידו.
נורית אלשטיין:
ככל שהוא יוותר על השימוע, הוא יתפטר מתפקידו.
נורית אלשטיין:
היה והיועץ המשפטי לממשלה יחליט, לאחר השימוע, שאין בכלל כתב אישום בכלל, אז אם הוא מבקש עד להודעה אחרת ואתם מאשרים עד ל-15 לחודש, קרי, עד לסיום כהונתו, הוא יצטרך להפסיק את הנבצרות שלו.
נורית אלשטיין:
אבל אם אתם מאשרים לפי המוקדם יותר, כפי שדיבר - - -
גדעון סער:
זה לא שהצעתי.
גדעון סער:
אני מתנגד לבקשה אבל אני מציע לאשר את הבקשה ולא את הנוסח המשופר של הבקשה.
גדעון סער:
שהרי ממילא "עד להודעה אחרת" זה דבר שהוא יכול להודיע בכל עת.
גדעון סער:
אז אל תתני לו מעל החגורה את ה"שלייקס".
נורית אלשטיין:
אני רק אומרת שלגישתך, חבר הכנסת סער, ובוא נתאר סיטואציה היפותטית שלא תקרה, אבל רק לשם הדיון האינטלקטואלי: היה והיועץ המשפטי לממשלה יודיע לאחר השימוע שאין כתב אישום בכלל, לגישתך, באותו רגע הוא נשיא.
נורית אלשטיין:
לגישתי הוא צריך להודיע על הפסקת הנבצרות.
גדעון סער:
למה את שמה מילים בפי?
נורית אלשטיין:
סליחה, ככה הבנתי.
גדעון סער:
אז קמה חובת ההודעה המתקיימת גם בלשון הבקשה.